== Konsolidering af revolutionen, 1920–1940 ==
En af de store problemer som Alvaro Obregóns tidlige post-revolutionsregering stod overfor, var at stabilisere landet. Regionale caciques (høvdinger) kæmpede stadig med hinanden i mindre træfninger. Den brede befolkning krævede reformer, som var blevet lovet i grundloven fra 1917. Arbejderklassens fattige havde stadig mange problemer, såsom gældspension og større butikskæder, som bibeholdt en fattig befolkning. Militæret havde generaler, som ønskede at styrte regimet for selv at tage magten. Der var også udenlandske regeringer, primært USA, som frygtede at Mexico ville vende sig mod [[kommunisme]]n, som det var sket med [[Ruslands grundlov af 1918|Rusland i 1918]]. Obregón stod i en vanskelig situation; han blev nødt til at appellere til både højre- og venstrefløjen, for at sikre at landet ikke ville falde tilbage i en borgerkrig.
Psykologi Samfund Historie Mellemmenneskelige_forhold